সিলেট, সেপ্টেম্বর ০৪ : লাইরিক লাইশু তম্লিবা মহৈরোয়শিংগী পুক্নিং থৌগৎপী চাওনা থৌদাং লৌরিবা বাংলাদেশকী ওইনা মণিপুরী মুসলিম টিচার্স ফোরমনা চহী কয়া চাং নাইনা মহৈরোয়শিংবু পুক্নিং থৌগত্তুনা লাক্লি।  মদুগী পান্দমদা ঙরাং ৩ আগস্ট’২২ থাংজ নুমিৎ কমলগঞ্জ উপজেলা মনুং চন্না লৈরিবা দক্ষিণ তিলকপুরদা মহৈরোয় অমদি মমা-মপা ওইবশিংবু পুক্নিং থৌগৎপা অমদি চেকশিন ফিদম তমহন্বগী শরুক অমা ওইনা শুমাঙ মীফম পাংথোকখি।
 ফোরম অসিগী প্রেসিডেন্ট জনাব শাহাজ উদ্দিননা থৌরম মপু ওইরদুনা সেক্রেটারী জনাব ফরিদ আহমেদনা কন্ডাক্ট অমসুং ওকশিন ওয়াহৈগা লোয়ননা মীফম পাংথোকখি হায়রি।  মীফম অদুদা ৱা ঙাংখিবা জনাবা বিলকিস বেগম, কমলগঞ্জ উপজেলা মহিলা ভাইস চেয়ারম্যান, জনাব নুরুল ইসলাম, হান্নগী প্রিন্সিপাল, জনাব মো: আব্দুল মতিন, হান্নগী হেড টিচার, জনাব মো: আব্দুল রসিদ, জনাব মো; আব্দুল খালেক, সেক্রেটারী, বামডো, জনাব হুমায়ুন রেজা সোহেল, জনাব আব্দুল আজিজ, তমিজুর রহমান, জনাব হেলাল উদ্দিন, জনাব নুর মোহাম্মদ, জনাব শফিক নোমান, জনাব চেরাগ উদ্দিন বাবু।
 বাংলাদেশ গভর্মেন্টকী ফরেন সার্ভিজতা থবক তৌরিবি খুঙ্গং অদুগী রাবেয়া খাতুন মহাক্কী থৌগল ব্যবহার অদুবু মীয়ামদা পুক্নিং চিংশিন্দুনা হায়খি অমসুং হৌজিক হৌগৎলক্লিবা নহারোলশিংবু ড্রাগ, মোবাইল তৌহৈদবা থবক কয়ামরোম অদুবু মহৈরোয় অমদি মমা মপা ওইবশিংদা করম্না চেকশিন থৌরাং লৌগদগে হায়বশিংদু তাহনখি। 